A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK az euró pénzhamisítás elleni védelmét szolgáló csere-, segítségnyújtási és képzési program (Pericles program) értékeléséről /* COM/2013/0588 final */





A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK az euró pénzhamisítás elleni védelmét szolgáló csere-, segítségnyújtási és képzési program (Pericles program) értékeléséről 1. Bevezetés A Pericles program az euró pénzhamisítás elleni védelmét szolgáló csere-, segítségnyújtási és képzési program. E programot a 2001. december 17-i 2001/923/EK tanácsi határozat[1] hozta létre, amelynek hatályát a 2001. december 17-i 2001/924/EK tanácsi határozat[2] valamennyi uniós tagállamra – azaz az eurót közös valutaként be nem vezető országokra is – kiterjesztette. Ezen alap-jogiaktusoknak a 2006/75/EK[3], 2006/76/EK[4], 2006/849/EK[5] és 2006/850/EK[6] tanácsi határozat általi módosításai a program időtartamát 2013. december 31-ig meghosszabbították. A program költségvetése évi 1 millió euró. E közlemény a Pericles program értékeléséről szóló zárójelentést kíséri. Az értékelést a 2001/923/EK tanácsi határozatot módosító 2006/849/EK tanácsi határozat írja elő, amely úgy rendelkezik, hogy a Bizottság 2013. június 30-ig az Európai Parlament és a Tanács részére a programvezetőtől független jelentést küld, amelyben értékeli a program helytállóságát, hatékonyságát és eredményességét, valamint egy közleményt arról, hogy szükséges-e az adott program folytatása és átdolgozása, csatolva az erre vonatkozó javaslatot. Az értékelést az OLAF belső ellenőrzési és értékelési részlege végezte, az értékelés minőségbiztosítását garantáló irányítócsoport közreműködésével. Az irányítócsoportban az Európai Központi Bank (Pénzhamisítás Elleni Részleg) képviselői, továbbá a következő bizottsági szolgálatok képviselői vettek részt: OLAF/D5 (Hercules, Pericles és az euró védelme), OLAF/R2 (Költségvetés), Főtitkárság/C1 (Értékelés és egyszerűsítés), valamint a Jogérvényesülési Főigazgatóság/B2 (Büntetőjog). 2. Az értékelés fő következtései Az értékelés elemezte a program helytállóságát, európai és általános hozzáadott értékét, valamint hatékonyságát, eredményességét és fenntarthatóságát. A megállapítások és általában az értékelés eredményei igen kedvezőek. A hatékonyság és az eredményesség tekintetében azonosítottak bizonyos területeket, ugyanakkor hangsúlyozták, hogy az elért eredmények fenntarthatósága jelentős mértékben függ attól, hogy lehetséges-e 2013-et követően is folytatni a programot. 3. Kitekintés A Bizottság által előterjesztett, „az euró pénzhamisítás elleni védelmét szolgáló csere-, segítségnyújtási és képzési program (a „Pericles 2020 program”) létrehozásáról szóló európai parlamenti és tanácsi rendeletre irányuló javaslat”[7], valamint „az euró pénzhamisítás elleni védelmét szolgáló csere-, segítségnyújtási és képzési program (a „Pericles 2020 program”) létrehozásáról szóló …/2012/EU rendelet hatályának a nem részt vevő tagállamokra való kiterjesztéséről szóló tanácsi rendeletre irányuló javaslat”[8] – elfogadásukat követően – a lehetséges továbbfejlesztésre irányuló javaslatok jelentős részének helyt adnak. E javaslatok közé tartoznak pl. azok, amelyek a program eredményeiről szóló éves jelentéstételre és az eljárások egyértelműsítésére irányulnak. A Bizottság az értékelés eredményeit emellett a Pericles 2020 program végrehajtásának keretében, annak éves munkaprogramjai kapcsán is figyelembe veszi majd. [1] HL L 339., 2001.12.21. [2] HL L 339., 2001.12.21. [3] HL L 36., 2006.2.8. [4] HL L 36., 2006. 2.8. [5] HL L 330., 2006.11.28. [6] HL L 330., 2006.11.28. [7] 2011/0449(COD) – COM(2011)0913 – C7-0510/2011. [8] 2011/0446(APP) – COM(2011)0910.